CELEX: 21958A0529(01)
Language: hr
Date: 1958-05-29 00:00:00
Title: Sporazum između Europske zajednice za atomsku energiju (Euratom) i Sjedinjenih Američkih Država

11/Sv. 036
            
            
               HR
            
            
               Službeni list Europske unije
            
            
               3
            
         21958A0529(01)
   
               P 017/309
            
            
               SLUŽBENI LIST EUROPSKE UNIJE
            
            
               29.05.1958.
            
         
      SPORAZUM IZMEĐU EUROPSKE ZAJEDNICE ZA ATOMSKU ENERGIJU (EURATOM) I SJEDINJENIH AMERIČKIH DRŽAVA
   
   
      
   BUDUĆI DA su, Ugovorom iz Rima potpisanim 25. ožujka 1957., Kraljevina Belgija, Francuska Republika, Veliko Vojvodstvo Luksemburga, Kraljevina Nizozemska, Savezna Republika Njemačka i Talijanska Republika osnovali Europsku zajednicu za atomsku energiju (Euratom) kako bi pridonijeli povišenju životnog standarda u državama članicama i razvoju trgovinskih razmjena s ostalim zemljama stvaranjem uvjeta potrebnih za brzo uspostavljanje i rast nuklearnih industrija,
   BUDUĆI DA je Vlada Sjedinjenih Američkih Država pokrenula program međunarodne suradnje kako bi se državama koje surađuju stavile na raspolaganje prednosti miroljubive uporabe atomske energije koliko god to rastuća tehnologija i razmatranja o zajedničkoj obrani i sigurnosti dopuštaju,
   BUDUĆI DA su Europska zajednica za atomsku energiju (Euratom) i Vlada Sjedinjenih Američkih Država izrazile obostranu želju za bliskom suradnjom u području miroljubive primjene atomske energije, a Europska zajednica za atomsku energiju (Euratom) namjerava poticati sveobuhvatni program koji obećava rezultate u obostranu korist,
   BUDUĆI DA bi aranžman koji predviđa suradnju u području miroljubive primjene atomske energije pokrenuo plodonosnu razmjenu iskustva i tehničkog razvoja, otvorio novo razdoblje za uzajamno korisno djelovanje na državnoj i industrijskoj razini te ojačao solidarnost unutar Europe i s druge strane Atlantika,
   Stranke su se sporazumjele:
   Članak 1.
   Stranke će surađivati u programima za napredak miroljubive primjene atomske energije. Takva suradnja provodit će se s vremena na vrijeme u skladu s onim uvjetima koji se dogovore i podliježe svim odredbama zakona koji se primjenjuju na pojedinu stranku. Posebno se smatra da se, u skladu s postojećim zakonima, suradnja koju pruža Vlada Sjedinjenih Američkih Država provodi na temelju Sporazuma o suradnji sklopljenog u skladu s odjeljkom 123. Zakona o atomskoj energiji iz 1954., kako je izmijenjen.
   Članak II.
   U smislu ovog Sporazuma, „stranke” znači Europska zajednica za atomsku energiju (Euratom), djelujući preko Komisije, i Vlada Sjedinjenih Američkih Država. „Stranka” znači jedna od stranaka.
   Članak III.
   Ovaj Sporazum stupa na snagu na dan kad svaka stranka primi od druge stranke pisanu obavijest da je ona ispunila sve zakonske i ustavne zahtjeve za stupanje na snagu navedenog Sporazuma.
   
      U POTVRDU TOGA, niže potpisani propisno ovlašteni predstavnici potpisali su ovaj Sporazum.
      Sastavljeno u Bruxellesu 29. svibnja 1958. i u Washingtonu 19. lipnja 1958., u po dva primjerka, na engleskom, francuskom, nizozemskom, njemačkom i talijanskom jeziku, pri čemu su svi tekstovi jednako vjerodostojni.
      
         
            Za Vladu
         
         
            Sjedinjenih
         
         
            Američkih Država:
         
         John Foster DULLES
         
         Lewis L. STRAUSS
         
      
      
         
            Za Europsku zajednicu za atomsku
         
         
            energiju (Euratom):
         
         Louis ARMAND
         
         Enrico MEDI
         
         Paul DE GROOTE
         
         Heinz KREKELER
         
         E. M. J. A. SASSEN